“Motho yo a belegwego ke mosadi O phela nako e kopana gomme o tlaletšwe ke pherekano.
Ee, yena yo o mo tsepeletše, Ge e le nna o nkiša tshekong.
Meetse a a pšha lewatleng, Noka le yona e a gopa ke moka ya oma.
O tla bitša, gomme nna ke tla go araba. O tla hlologela modiro wa diatla tša gago.
Lega go le bjalo, thaba yeo e phušogago e tla felela, Gaešita le leswika le tla tlošwa lefelong la lona.
Meetse a kgobola maswika; Mafula a ona a gogola lerole la lefase. Ke kamoo o fedišitšego kholofelo ya motho wa nama le madi.
O mo fekeeletša ruri e le gore a hwelele; O senya sefahlego sa gagwe e le gore o mo rake.
Barwa ba gagwe ba a godišwa, eupša yena ga a tsebe seo; Ba fetoga ba go se re selo, eupša yena ga a lemoge seo.
Ge feela a sa phela mmeleng o tla kwa bohloko, Ge a sa phela o tla lla.”